Thékes István már fiatalon, tíz évesen sportolt, ekkor úszni kezdett, de később a labdarúgást választotta és tizenöt évesen már a Szegedi Honvéd igazolt játékosa volt. Az ifjúsági válogatottságig vitte, ahová 1963-ban hívták meg. Később megfordult a Diósgyőri VTK-nál és a Dorogi AC-nál is, de egy súlyos sérülés miatt nem lett élvonalbeli játékos és pályafutását is befejezte. Ezt követően 1971-ben jogászként doktorált, majd újságírói pályába kezdett és a Csongrád Megyei Hírlapnál helyezkedett el, sporttudósításai közül kiemelendő az 1973-as bajnokcsapatok Európa-kupája-döntő, de 1975-ben eltöltött két hónapot Kanadában is, ahol jégkorong mérkőzésekről készített feljegyzéseket és tudósításokat. 1973-tól 1975-ig a Szegedi Egyetemnek, 1976-tól 1984-ig a Délmagyarországnak publikált,